
Către,




BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra proiectului de Lege pentru modificarea şi completarea Legii nr.421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, transmis Comisiei pentru administraţie publică şi amenajarea teritoriului pentru dezbatere şi avizare în fond, în procedură obișnuită, cu adresa nr. PL. x 184 din 29 aprilie 2020.
PREŞEDINTE,
Angelica FĂDOR

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

Parlamentul României   

Camera Deputaţilor 

Comisia pentru administraŢie pUblicĂ Şi 

amenajarea teritoriului
	Bucureşti
	 26.05.2020

	Nr.
	  4c-7/146


R A P O R T      

asupra proiectului de Lege pentru modificarea şi completarea Legii nr.421/2002 privind regimul juridic al 
vehiculelor fără stăpân sau abandonate pe terenuri aparţinând domeniului public sau privat al statului ori 
al unităţilor administrativ-teritoriale

În conformitate cu prevederile art. 94 din Regulamentului Camerei Deputaţilor, republicat, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură obişnuită, cu proiectul de Lege pentru modificarea şi completarea Legii nr.421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, transmis cu adresa nr. PL. x 184  din 29 aprilie 2020, înregistrat cu nr. 4c-7/146 din 04 mai 2020.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de Primă Cameră Sesizată, a adoptat proiectul de lege în şedinţa din 23 aprilie 2020, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.


Consiliul Legislativ avizează favorabil proiectul de lege (nr.170/05.03.2020);


Consiliul Economic şi Social avizează favorabil proiectul de lege (nr.981/18.02.2020).

Proiectul de lege are ca obiect de reglementare modificarea şi completarea Legii nr.421/2002. Potrivit expunerii de motive, iniţiativa vizează modificarea şi completarea definiţiei termenului „vehicule fără stăpân”, pentru a include şi acele vehicule înmatriculate în strainatate, deoarece au fost semnalate autoturisme de acest fel care nu au putut fi ridicate, din simplul motiv că nu au numere de înmatriculate româneşti, scurtarea de la 1 an la 6 luni a perioadei în care vehiculele pot rămâne neutilizate în parcarile publice, introducerea dovezii de achitare a taxelor auto, a amenzilor şi a dovazii efectuării ITP-ului de către proprietar/deţinător legal în termen de 5 zile de la primirea somaţiei.
         
Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa online din 26 mai 2020.


La lucrările Comisiei au fost prezenţi membri ai Comisiei, conform listei de prezență.


În urma dezbaterilor şi a opiniilor exprimate, membrii Comisiei au hotărât, cu unanimitate de voturi, adoptarea Proiectului de Lege pentru modificarea şi completarea Legii nr.421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu  amendamente admise redactate în Anexă care fac parte integrantă din prezentul raport.

În funcţie de obiectul şi conţinutul său, proiectul de lege face parte din categoria legilor ordinare.
                                                PREŞEDINTE,                                                 SECRETAR,

                                                       Angelica FĂDOR                                Simona BUCURA-OPRESCU
Consilier parlamentar, Alina Tănase
ANEXĂ
Amendamente admise
	Nr. crt.
	Text Lege nr.421/2002
	Text adoptat de Senat
	Text propus de Comisie

(autorul mendamentului)
	Motivare

Amendamente



	
	-
	Titlul legii

LEGE

pentru modificarea și completarea Legii nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale

	Nemodificat


	

	1. 
	-
	Art.I. – Legea nr.421/2002 privind regimul juridic al vehicolelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, publicată în Monitorul Oficial al României, Partea I, nr. 482 din 5 iulie 2002, cu modificări și completări ulterioare, se modifică și se completează după cum urmează:


	Art.I. – Legea nr.421/2002 privind regimul juridic al vehicolelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, publicată în Monitorul Oficial al României, Partea I, nr. 482 din 5 iulie 2002, cu modificările și completările ulterioare, se modifică și se completează după cum urmează:

Autor: Comisia pentru administrație publică și amenajarea teritoriului


	Corectură de Tehnică Legislativă – pentru rigoare redacțională.

	2. 
	Art. 2 În sensul prezentei legi, următoarele noţiuni se definesc astfel:

a) vehicul fără stăpân - vehiculul de orice categorie, fără plăcuţă de înmatriculare sau alte marcaje oficiale, staţionat pe domeniul public sau privat al statului ori al unităţilor administrativ-teritoriale, al cărui proprietar sau deţinător legal este necunoscut;

b) vehicul abandonat - vehiculul de orice categorie, aflat pe domeniul public sau privat al statului ori al unităţilor administrativ-teritoriale de cel puţin un an, al cărui proprietar sau deţinător legal este cunoscut, însă există indicii temeinice, determinate de starea improprie circulaţiei acestuia pe drumurile publice, din care rezultă intenţia neechivocă a proprietarului sau a deţinătorului legal de a renunţa la exercitarea drepturilor sale asupra vehiculului.


	1. La articolul 2, literele a) și b) se modifică și vor avea următorul cuprins:

a) vehicul fără stăpân - vehiculul de orice categorie, fără plăcuţă de înmatriculare sau alte marcaje oficiale, ori înmatriculate în străinătate, staţionat pe domeniul public sau privat al statului ori al unităţilor administrativ-teritoriale, de cel puțin 6 luni, al cărui proprietar sau deţinător legal este necunoscut;

b) vehicul abandonat - vehiculul de orice categorie, aflat pe domeniul public sau privat al statului ori al unităţilor administrativ-teritoriale de cel puțin 6 luni, al cărui proprietar sau deţinător legal este cunoscut, însă există indicii temeinice că acesta nu corespunde circulaţiei pe drumurile publice, conform rigorilor impuse de lege.
	1. La articolul 2, literele a) și b) se modifică și vor avea următorul cuprins:

a) vehicul fără stăpân - vehiculul de orice categorie, fără plăcuţă de înmatriculare sau alte marcaje oficiale, ori înmatriculate în străinătate, staţionat pe domeniul public sau privat al statului ori al unităţilor administrativ-teritoriale, al cărui proprietar sau deţinător legal este necunoscut;
b) vehicul abandonat - vehiculul de orice categorie, aflat pe domeniul public sau privat al statului ori al unităţilor administrativ-teritoriale de cel puțin 6 luni, al cărui proprietar sau deţinător legal este cunoscut, însă există indicii temeinice că acesta nu respectă condițiile legale pentru a circula pe drumurile publice.

Autor: Comisia pentru administrație publică și amenajarea teritoriului
	Guvernul consideră că se poate determina într-un interval mai scurt decât cel de 6 luni.

Corectură de Tehnică Legislativă – pentru o exprimare specifică normelor juridice.

	3. 
	------------------------------------------

	2. La articolul 6, după alineatul (2) se introduce un nou alinet, alin.(3), cu următorul cuprins:

(3) În situațiile în care în urma publicării prevăzute la alin.(1) și (2), proprietarul sau deținătorul legal al acestuia revendică vehiculul, i se aduce la cunoștință că refuzul de a ridica vehiculul aflat pe domeniul public sau privat al statului ori al unității administrativ-teritoriale constituie o încălcare a legii și se sancționează ca atare.


	2. La articolul 6, după alineatul (2) se introduce un nou alineat, alin.(3), cu următorul cuprins:

(3) În cazul în care, în urma publicării anunțului prevăzut la alin.(1) și/sau a listei prevăzute la alin. (2), proprietarul sau deținătorul legal al vehiculului îl revendică, acestuia i se aduce la cunoștință faptul că refuzul de a prelua vehiculul constituie contravenție și se sancționează.

Autor: Comisia pentru administrație publică și amenajarea teritoriului


	Corectură de Tehnică Legislativă – pentru un spor de rigoare în exprimare.



	4. 5.
	Art. 7

(1) Restituirea vehiculului către proprietarul sau deţinătorul legal se face pe bază de proces-verbal de predare-primire, în termen de 10 zile de la data la care persoana care reclamă vehiculul face dovada:

a) calităţii de proprietar sau deţinător legal al acestuia;

b) achitării tuturor taxelor şi impozitelor prevăzute de lege;

c) achitării sumelor corespunzătoare cheltuielilor efectuate pentru inventarierea, expertizarea, ridicarea, transportul, depozitarea şi paza vehiculului;

d) plăţii la zi a tarifului de parcare, în cazul vehiculelor ridicate din parcări.
	3. La articolul 7 alineatul (1) și litera b) se modifică și vor avea următorul cuprins:

(1) Restituirea vehiculului către proprietarul sau deţinătorul legal se face pe bază de proces-verbal de predare-primire, în termen de 10 zile de la data la care persoana care revendică/reclamă vehiculul face dovada:

Nemodificat

b) achitării tuturor taxelor, a impozitelor și amenzilor prevăzute de lege, aferente respectivului vehicul;

Nemodificat

Nemodificat
	3. Alineatul (1) al articolul 7 se modifică și va avea următorul cuprins:

(1) Restituirea vehiculului către proprietarul sau deţinătorul legal se face pe bază de proces-verbal de predare-primire, în termen de 10 zile de la data la care persoana care revendică vehiculul face dovada achitării tuturor taxelor, a impozitelor și amenzilor prevăzute de lege, aferente respectivului vehicul:

Nemodificat

b) achitării sumelor corespunzătoare cheltuielilor efectuate pentru inventarierea, expertizarea, ridicarea, transportul, depozitarea şi paza vehiculului;

c) plăţii la zi a tarifului de parcare, în cazul vehiculelor ridicate din parcări;

d) deținerii inspecției tehnice periodice valabile pentru vehiculul respectiv.
Autor: Comisia pentru administrație publică și amenajarea teritoriului
	Corectură de Tehnică Legislativă – pentru respectarea exigențelor de tehnică legislativă.

Corectură de Tehnică Legislativă – pentru integrare armonioasă în ansamblul alin.(1) al art.7 din actul notmativ.

	5. 6.
	------------------------------------------


	---------------------------------------------------

4. La articolul 7, alineatul (1) după litera d) se introduce o nouă literă, lit.e), cu următorul cuprins:

e) că vehiculul corespunde circulației pe drumurile publice conform rigorilor impuse de lege, având ITP-ul la zi.


	4. Se elimină
	

	6. 7.
	Art. 9

În cazul vehiculului abandonat primarul, la propunerea agenţilor constatatori prevăzuţi la art. 3, îl somează pe proprietarul sau deţinătorul legal al acestuia, prin scrisoare recomandată cu aviz de primire, ca în termen de 5 zile de la primire să ridice vehiculul aflat pe domeniul public sau privat al statului ori al unităţii administrativ-teritoriale.


	5. Articolul 9 se modifică și va avea următorul cuprins:

(1) În cazul vehiculului abandonat, primarul, la propunerea agenţilor constatatori prevăzuţi la art. 3, îl somează pe proprietarul sau deţinătorul legal al acestuia, prin poștă și/sau curierat rapid, prin scrisoare recomandată cu aviz de primire, ca în termen de 5 zile de la primire să ridice vehiculul aflat în locul special amenajat în care a fost depozitat conform art.3 alin.(3).

(2) În cazul excepțional în care nu se poate îndeplini procedura de comunicare prevăzută anterior, iar documentul emis este restituit emitentului, agenții constatatori prevăzuți la art.3 au obligația de a aduce la cunoștință somația/dispoziția prin afișare la adresa de domiciliu.

(3) Procedura de comunicare a somației se supune prevederilor de comunicare prevăzute de Codul de procedură civilă, respectiv în cazul citării ori comunicării actului de procedură efectuat prin poștă sau curierat rapid procedura se socotește îndeplinită la data semnării de către parte a confirmării de primire ori a consemnării, de către funcționarul poștal sau de către curier a refuzului acesteia de a primi corespondența sa în cazuri excepționale prevăzute la art.9 alin.(1) la data afișării la adresa de domiciliu.


	5. Articolul 9 se modifică și va avea următorul cuprins:

Nemodificat

(2) În cazul în care procedura de comunicare nu este îndeplinită și somația este restituită emitentului, agenții constatatori prevăzuți la art.3 au obligația de a comunica documentul respectiv prin afișare la domiciliul sau sediul proprietarului sau al deținătorului legal al vehiculului.

 (3) Procedura de comunicare a somației se supune prevederilor de comunicare prevăzute de Codul de procedură civilă, respectiv în cazul citării ori comunicării actului de procedură efectuat prin poștă sau curierat rapid procedura se socotește îndeplinită la data semnării de către parte a confirmării de primire ori a consemnării, de către funcționarul poștal sau de către curier a refuzului acesteia de a primi corespondența sa în cazuri excepționale prevăzute la art.9 alin.(2) la data afișării la adresa de domiciliu.

Autor: Comisia pentru administrație publică și amenajarea teritoriului


	Corectură de Tehnică Legislativă – pentru o exprimare specifică normelor juridice.

Corectură de Tehnică Legislativă – redare corectă.



	7. 8.
	Art. 10

 (1) Dacă proprietarul sau deţinătorul legal al vehiculului abandonat nu răspunde somaţiei primite, devin aplicabile prevederile art. 4 alin. (2). După expirarea unui termen de 5 zile de la data somaţiei adresate proprietarului sau deţinătorului legal, vehiculul trece de drept în proprietatea unităţii administrativ-teritoriale pe a cărei rază teritorială se află şi va fi predat unei unităţi de colectare şi valorificare a deşeurilor.


	6. La articolul 10 alineatul (1) se modifică și va avea următorul cuprins:

(1) Dacă proprietarul sau deţinătorul legal al vehiculului abandonat nu răspunde somaţiei primite sau nu îndeplinește condițiile prevăzute de art.7 alin.(1), după expirarea unui termen de 10 zile de la data comunicării somaţiei adresate proprietarului sau deţinătorului legal, vehiculul trece de drept în proprietatea unităţii administrativ-teritoriale din raza căreia a fost ridicat, liber de orice sarcini, prin dispoziție a primarului și urmează a fi valorificat prin vânzare în condițiile legii sau predat unei unităţi de colectare şi valorificare a deşeurilor, în funcție de starea vehiculului.


	6. Alineatul (1) al articolului 10 se modifică și va avea următorul cuprins:

(1) Dacă în termen de 10 zile de la data comunicării somației, proprietarul sau deținătorul legal al vehiculului abandonat nu răspunde somației primate sau nu îndeplinește condițiile prevăzute la art.7 alin.(1), vehiculul trece de drept în proprietatea unității administrativ-teritoriale de pe a cărei rază teritorială a fost ridicat, liber de orice sarcini, prin dispoziție a primarului și, în funcție de starea acestuia, urmează a fi valorificat prin vânzare, în condițiile legii, sau predat unității de colectare și valorificare a deșeurilor.

Autor: Comisia pentru administrație publică și amenajarea teritoriului
	Corectură de Tehnică Legislativă – pentru un spor de rigoare normativă.

	8. 9.
	Art. 12

(1) Constituie contravenţie şi se sancţionează cu amendă de la 10.000.000 lei la 20.000.000 lei refuzul proprietarului sau al deţinătorului legal al vehiculului de a se conforma somaţiei prevăzute la art. 9.


	7. La articolul 12 alineatul (1) se modifică și va avea următorul cuprins:

(1) Constituie contravenţie şi se sancţionează cu amendă de la 1.000 lei (RON) la 2.000 lei (RON) refuzul proprietarului sau al deţinătorului legal al vehiculului de a se conforma somaţiei prevăzute la art. 9 și fapta proprietarului sau a deținătorului legal al vehicului prevăzută la art.6 alin.(3).


	7. Alineatul (1) al articolului 12 se modifică și va avea următorul cuprins:

(1) Refuzul proprietarului sau al deținătorului legal al vehiculului de a se conforma somației prevăzute la art.9 alin.(1) sau de a prelua vehiculul depozitat într-un loc special amenajat și revendicat potrivit art.6 alin.(3) constituie contravenție și se sancționează cu amendă de la 1.000 lei la 2.000 lei.

Autor: Comisia pentru administrație publică și amenajarea teritoriului


	Corectură de Tehnică Legislativă – pentru un spor de rigoare normativă.



	9. 10.
	-
	II. În termen de 30 de zile de la data intrării în vigoare a prezentei legi, se modifică în conformitate cu dispozițiile acesteia Hotărârea nr. 156/2003 pentru aprobarea Normelor metodologice de aplicare a Legii nr. 421/2002 privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori al unității administrativ-teritoriale, publicată în Monitorul Oficial al României, Partea I, nr.96 din 17 februarie 2003, cu modificări și completări ulterioare.


	Art. II. - În termen de 30 de zile de la data intrării în vigoare a prezentei legi, Guvernul modifică și completează în mod corespunzător Normele metodologice de aplicare a Legii nr.421/2002 privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori al unităților administrativ-teritoriale, aprobate prin Hotărârea Guvernului nr.156/2003, la propunerea Ministerului Afacerilor Interne și a Ministerului Lucrărilor Publice, Dezvoltării și Administrației.

Autor: Comisia pentru administrație publică și amenajarea teritoriului


	Corectură de Tehnică Legislativă – pentru unitate redacțională cu prevederi similare din alte acte normative.

